Z á p i s n i c a

zo zasadnutia obecného zastupiteľstva v Hontianskych Moravciach
 dňa 23.5.2023

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
1. Voľba overovateľov zápisnice.
1. Voľba návrhovej komisie.
1. Určenie zapisovateľa.
1. Správa o kontrolnej činnosti hlavnej kontrolórky obce za rok 2022.
1. Stanovisko hlavnej kontrolórky obce k záverečnému účtu obce za rok 2022.
1. Záverečný účet obce Hontianske Moravce za rok 2022.
1. Schválenie použitia rezervného fondu.
1. Schválenie použitia úveru na prefinancovanie osobného automobilu.
1. Schválenie rozpočtového opatrenia č. 1/2023.
1. Schválenie zníženia základného imania spoločnosti Združenie Hont s.r.o.
1. Schválenie zámennej zmluvy a zmluvy o vecnom bremene.
1. Rôzne.
1. Záver


K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. Peťko, p. Halaj 

K bodu 3: Voľba návrhovej komisie

Návrhovú komisiu poslanci zvolili v zložení: p. MUDr. Jenčo, Ing. Gabryš

K bodu 4: Určenie zapisovateľa. 

Za zapisovateľa starosta obce určil  Ing. Marcelu Púčekovú.


K bodu 5: Správa o kontrolnej činnosti hlavnej kontrolórky obce za rok 2022.
 Hlavná kontrolórka obce prečítala Správu o kontrolnej činnosti za rok 2022, ktorá tvorí prílohu zápisnice. 


K bodu 6: Stanovisko hlavnej kontrolórky obce k záverečnému účtu obce za rok 2022.
Hlavná kontrolórka prečítala stanovisko k záverečnému účtu obce za rok 2022, ktoré tvorí prílohu zápisnice.

K bodu 8: Schválenie záverečného účtu obce za rok 2022.
p. ekonómka obce prečítala záverečný účet obce za rok 2022. Výsledok hospodárenia upravený o nevyčerpané prostriedky zo ŠR je prebytok rozpočtu vo výške 1 089,65 EUR.  Poslanci súhlasia s tým, aby sa tento prebytok presunul do rezervného fondu obce. Návrh záverečného účtu tvorí prílohu tejto zápisnice.  Zadlženosť obce je v stanovenej zákonnej lehote. Záverečný účet tvorí prílohu zápisnice.
Obecné zastupiteľstvo uzatvára prerokovanie záverečného účtu obce za rok 2022 bez výhrad.

K bodu 9:  Schválenie použitia rezervného fondu.
Starosta obce informoval obecné zastupiteľstvo o tom, že obec sa zapojila do projektu na vybudovanie nového detského ihriska, v ktorom bola úspešná. Spoluúčasť na tomto projekte je 10 % , ktoré môžeme použiť z rezervného fondu . Poslanci obecného zastupiteľstva súhlasia s použitím  prostriedkov rezervného fondu na kapitálové výdavky konkrétne na:
Spolufinancovanie detského ihriska vo výške  3 888,89 €.

Poslanci súhlasili a schválili použitie rezervného fondu.

K bodu 10: Schválenie rozpočtového opatrenia č. 1/2023.
Pani ekonómka prečítala obecnému zastupiteľstvu zmeny, ktoré sú zahrnuté v rozpočtovom opatrení č. 1/2023 – nákup osobného automobilu vo výške 32 950 €, spoluúčasť na vybudovaní detského ihriska 3888,89 € a rekonštrukcia domu smútku– nové dvere a okná. 
Poslanec Gabryš poznamenal, že v budúcnosti by sa mohla vymeniť aj dlažba pred domom smútku, ktorá je už veľmi opotrebovaná. Poslanci schválili rozpočtové opatrenie č. 1/2023.


K bodu 11: Schválenie zníženia základného imania spoločnosti Združenie Hont s.r.o.
Starosta obce  informoval o tom, že ako obec sme spolu s ďalšími obcami spoločníkmi v spoločnosti Združenie Hont s.r.o., náš podiel je vo výške 8,8 %. Spoločnosť v účtovných závierkach vykazuje stratu z minulých období vo výške 200 007,73 € . Znížením základného imania chcú znížiť túto stratu. Náš vklad bol 26 652 € a zníži sa na 10 175 € čo bude stále predstavovať 8,8 % pri znížení základného imania. Percentuálna výška podielu v spoločnosti sa nezmení. Hlavná kontrolórka sa opýtala, či by takáto spoločnosť nemala byť na nule – za vývoz odpadov by mali získať toľko financií aby to pokrylo všetky náklady – malo by to tak byť, avšak nechceli zvyšovať poplatky pre obce čo by sa premietlo do ročného poplatku za TKO pre občanov.
Poslanec Gabryš informoval, že skládka v Hont. Tesároch  je uzavretá, teraz sa bude už len monitorovať cca 30 rokov.  Poslanec Melicherčík sa opýtal či keď sa spoločnosť predá tak nám sa vráti len suma tohto zníženého vkladu ? – pravdepodobne áno. Starosta obce povedal, že je možné že Združenie Hont s.r.o. prevezme väčšia firma, tak ako sa to stalo aj so skládkou v Sikenici. 
Poslanec Brunauer sa opýtal či sa bude platiť viac za TKO – starosta že pravdepodobne áno , nakoľko sa zvýšili ceny sa prepravu komunálneho odpadu a taktiež aj poplatky za uloženie odpadu. . Brunauer povedal, že v Leviciach kde býva jeho syn je to tak, že platia ročne za TKO 40 € a majú možnosť odviezť 1 tonu stavebného odpadu na zberný dvor zdarma – či sa neuvažuje aj u nás o niečom takom- poslanec Melicherčík odpovedal, že v našej obci sa vyváža tráva a zelený odpad 2x v mesiaci zdarma a taktiež keď má niekto stavebný odpad, ktorý vieme ako obec zúžitkovať na spevnenie komunikácií tiež sa to občanom nefakturuje. 


K bodu 12: Schválenie zámennej zmluvy a zmluvy o vecnom bremene.
Pani Carty Tatiana Ing. je majiteľkou nehnuteľnosti, rodinného domu vedľa obecného úradu a súčasťou pozemkov pri rodinnom dome bola aj časť prístupovej cesty na obecný úrad. Touto zámennou zmluvou sa zamieňajú pozemky parcela registra C 2/2 o výmere 29 m2 – záhrada / časť plochy za obecným úradom/ a pozemok parcela registra C 5/2 o výmere 248 m2 orná pôda / časť príjazdovej cesty na obecný úrad/ . Súčasťou tejto zámennej zmluvy je vecné bremeno, ktoré spočíva v práve vstupu a prechodu a prejazdu motorovými vozidlami v prospech pani Carty Tatiany Ing.. Poslanci schválili zámennú zmluvu a zmluvu o vecnom bremene. 

K bodu 13:  Rôzne
Starosta obce sa informoval o možnosti vybudovania syntetickej ľadovej plochy v našej obci, ktorá by sa mohla využívať celoročne, cez výzvu, ktorú vyhlásilo Ministerstvo investícií, regionálneho rozvoja a informatizácie Slovenskej republiky, túto plochu by sme chceli vybudovať  v priestoroch bývalej MŠ na Cintorínskej ulici.  Kontaktovaný poverený úradník ešte nevedel akým spôsobom sa budú tieto projekty realizovať nakoľko sa menila vláda –budeme postupovať podľa toho ako sa vyjadrí nová vláda.  Poslanci vyjadrili veľký záujem o vybudovanie takejto plochy v našej obci. 

[bookmark: _GoBack]Starosta obce poďakoval členom DHZ za reprezentáciu obce na previerke pripravenosti hasičských družstiev na Senohrade, kde obsadili 9 miesto z celkového počtu 22 mužských mužstiev. Z nášho okolia bolo naše družstvo najlepšie, aj napriek tomu, že sa súťaže zúčastnili aj družstvá s upravenými mašinami. 

Poslanec Melicherčík informoval o tom, že prišla ponuka na poistenie starej požiarnej ávie, štvrťročne vo výške 92,33 €  Poslanci sa zhodli na tom, že keď ávia funguje a je na prepravu na súťaže lepšia ako iveco necháme ju ešte rok a budeme ju ešte využívať. 




K bodu 14:  Záver			
Na záver rokovania zástupca starostu obce poďakoval prítomným poslancom a obyvateľom obce za účasť a ukončil zasadnutie obecného zastupiteľstva.

V Hontianskych Moravciach 24.05.2023

Zapísala : Marcela Púčeková 

Overovatelia zápisnice:



............................................	............................................		............................................
Jozef Peťko 			Rastislav Halaj 	                      Dalibor Tesársky
									            starosta obce


